|  |  |
| --- | --- |
|  | \*P/1796374\* |

***REPUBLIKA HRVATSKA***

*SPLITSKO-DALMATINSKA ŽUPANIJA*

*GRAD SPLIT*

*Upravni odjel za financijsko upravljanje i kontroling*

*Odsjek za javnu nabavu*

*KLASA:* *330-05/18-01/166*

*URBROJ:* *2181/01-04-03/2-18-4*

*Split,* *28. kolovoza 2018. godine*

*ZAINTERESIRANIM GOSPODARSKIM SUBJEKTIMA*

*-SVIMA-*

***Predmet: Odgovor na upit i uvrštavanje troškovnika***

*Grad Split kao Naručitelj u postupku javne nabave „Nabava intelektualnih usluga vanjskih stručnjaka vezane uz ocjenu projektnih prijedloga iz ITU mehanizama“ evidencijskoga broja 2018/05-03-002,* ***odgovara na upite zainteresiranih gospodarskih subjekata, uvrštava troškovnik i mijenja točku 14. Poziva za dostavu ponuda***

1. ***Upit zainteresiranog gospodarskog subjekta glasi:***
2. *U Pozivu za dostavu ponuda intelektualnih usluga vanjskih stručnjaka vezanih uz*

*ocjenu projektnih prijedloga iz ITU mehanizama, evidencijski broj nabave: 2018/05-03-002, u točki 5. navodite minimalne kriterije stručnjaka koji će obavljati predmetne usluge.*

*Tako se za stručnjake 6. i 7. Stručnjak za polje tehnologije prometa i transporta navodi da treba imati završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij iz polja tehnologije prometa i transporta.*

*Obzirom da se danas inženjeri različitih područja bave sektorom prometa, molili bi da minimalne zahtjeve izmijenite na način:*

*Stručnjak za polje tehnologije prometa i transporta*

*- završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij tehničkog smjera*

***Odgovor na upit:***

***Naručitelj*** ***prihvaća prijedlog, Stručnjak za polje tehnologije prometa i transporta ima:***

***- završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij tehničkog smjera***

1. ***Upit zainteresiranog gospodarskog subjekta glasi:***
2. *Ljubazno molimo pojašnjenje poziva za nadmetanje u postupku Nabava intelektualnih usluga vanjskih stručnjaka vezane uz ocjenu projektnih prijedloga iz ITU mehanizama, kako slijedi:*

*U dokumentaciji spominjete kako su okvirne količine navedene u troškovniku, međutim isti nije priložen. Molimo koje su predviđene količine ?*

***Odgovor na upit:***

***Naručitelj mijenja točku 14. Poziva za dostavu ponuda u dijelu „ponuda mora sadržavati“ i ona sada glasi:***

***„Ponuda mora sadržavati:***

***a. popunjeni ponudbeni list***

***b. dokumente tražene točkom 5. ovog Poziva***

***c. popunjen troškovnik***

***d. ostalo traženo u Pozivu za dostavu ponuda (izjave, životopis i sl.)“***

***Naručitelj uvrštava Troškovnik usluge – Prilog 3, te vas molimo da ove izmjene uvrstite u vašu ponudu.***

1. ***Upit zainteresiranog gospodarskog subjekta glasi:***
2. *U Pozivu za dostavu ponuda intelektualnih usluga vanjskih stručnjaka vezanih uz*

*ocjenu projektnih prijedloga iz ITU mehanizama, evidencijski broj nabave: 2018/05-03-002, u točki 5. navodite minimalne kriterije stručnjaka koji će obavljati predmetne usluge.*

*Tako za stručnjake 6. i 7.****Stručnjak za polje tehnologije prometa i transporta****kao drugi kriterij navodite najmanje 3 godine radnog iskustva u obavljanju poslova planiranja, organiziranja i kontrole odvijanja prometa*

*Zahtjev smatramo diskriminatornim obzirom da kontrolu prometa vrše javne tvrtke i institucije zadužene za upravljanje prometom, odnosno njihovi djelatnici, dok stručnjaci na tržištu vrše i planiranje prometa i pripremu/provedbu EU projekata i oni se zbog ovako postavljenih minimalnih kriterija ne mogu uključiti u ponudu.*

*Nastavno na navedeno, molimo da zahtjev izmijenite na način:*

***Stručnjak za polje tehnologije prometa i transporta***

*- najmanje 3 godine radnog iskustva u obavljanju poslova planiranja* ***i/ili*** *organiziranja* ***i/ili*** *kontrole odvijanja prometa*

***Odgovor na upit:***

***Naručitelj prihvaća prijedlog, navedeni stručnjaci trebaju imati zadovoljen kriterij od najmanje 3 godine radnog iskustva u obavljanju poslova planiranja i/ili organiziranja i/ili kontrole odvijanja prometa.***

*STRUČNO POVJERENSTVO PREDMETNOG POSTUPKA*